EkBass/fiwiki-20250220-pages-articles huggingface dataset:
Sven van Beek

Sven van Beek (s. 28. heinäkuuta 1994 Gouda) on alankomaalainen jalkapalloilija, joka edustaa Alankomaiden pääsarjassa pelaavaa Heerenveeniä. Aiemmin hän edusti pitkään Feyenoordia ja puoli vuotta lainasopimuksella Willem II:ta. Pelipaikaltaan hän on keskuspuolustaja. Van Beek teki ensiesiintymisensä Eredivisiessä 18. elokuuta 2013, kun Feyenoord hävisi Ajaxille vieraissa 1–2. Hän pelasi kaudella 2013–2014 yhteensä kymmenen sarjaottelua. Kaudella 2014–2015 van Beek edusti Feyenoordia 31 sarja- ja kahdessa pudotuspeliottelussa. == Lähteet == Luokka:Alankomaalaiset jalkapalloilijat Luokka:Vuonna 1994 syntyneet Luokka:Elävät henkilöt
HMS Meteor (1898)

HMS Meteor (runkonumero vuodesta 1921 alkaen V28) oli Ruotsin laivaston Komet- luokan torpedovene, joka luokiteltiin myöhemmin yhteysalukseksi. == Valmistus == Alus tilattiin Karlskronan laivastontelakalta. Alus laskettiin vesille 28. syyskuuta 1898 ja se liitettiin laivastoon joulukuussa 1899.Hofsten, Gustaf von & Waernberg, Jan s. 218 == Palvelus == Alus luokiteltiin 1921 yhteysveneeksi runkonumerolla V28, jolloin sen torpedoaseistus korvattiin miinanraivauskalustolla. Se palveli pääosan toista maailmansotaa Malmöhön sijoitetussa laivasto-osastossa. Alus poistettiin palveluksesta 13. kesäkuuta 1947. == Lähteet == * === Viitteet === Luokka:Komet-luokan torpedoveneet
HMS Orion (1903)

HMS Orion (runkonumero vuodesta 1921 alkaen V35) oli Ruotsin laivaston Komet- luokan torpedovene, joka luokiteltiin myöhemmin yhteysalukseksi. == Valmistus == Alus tilattiin Bergsunds Mekaniska Verkstads AB:lta. Alus laskettiin vesille 5. syyskuuta 1903 ja liitettiin laivastoon 8. marraskuuta.Hofsten, Gustaf von & Waernberg, Jan s. 218 == Palvelus == Alus luokiteltiin 1921 yhteysveneeksi runkonumerolla V35, jolloin sen torpedoaseistus korvattiin miinanraivauskalustolla. Se oli pääosan toista maailmansotaa Malmöhön sijoitetussa laivasto-osastossa ja sen päätyttyä merisotakoulussa koululaivana. Alus poistettiin palveluksesta 13. kesäkuuta 1947. == Lähteet == * === Viitteet === Luokka:Komet-luokan torpedoveneet
Tipotien sosiaali- ja terveysasema

Tipotien sosiaali- ja terveysasema on Tampereen Amurin kaupunginosaan vuonna 2013 avattu monien kaupungin (vuodesta 2023 Pirkanmaan hyvinvointialueen) palvelujen keskus. Asemalla toimii useita sosiaali- ja terveyspalveluja: muun muassa terveysasema ja hammashoitola, mielenterveyspalveluja, fysio- ja toimintaterapiapalveluja, lapsiperheiden sosiaaliasema, äitiys- ja lastenneuvola sekä lasten, nuorten ja perheiden yksikkö. Rakennuksen viidennessä kerroksessa on ravintola Vaski. Sitä kutsutaan joskus virheellisesti Pyynikin sosiaali- ja terveysasemaksi. Sosiaali- ja terveysaseman suunnittelusta järjestetyn arkkitehtuurikilpailun voitti turkulainen Sigge Arkkitehdit Oy. Talo on rakennettu jyrkkään Pyynikinharjun rinteeseen niin, että sisäänkäynnit ovat toisen kerroksen ja viidennen kerroksen tasalla. Rakennuksen julkisivu on lasia ja kuparia, katossa on kuparia. Tipotien sosiaali- ja terveysasema sai Tampereen kaupungin Hyvän rakentamisen tunnustuspalkinnon. Rakennus maksoi noin 33 miljoonaa euroa. Rahoitusmallina on leasing. == Lähteet == == Aiheesta muualla == *Antti Palomaa: Kalliiseen kupariin kapaloitu terveysasema kuumentaa tunteita; Yle Uutiset 30.4.2013 Luokka:Tampereen terveysasemat, terveyskeskukset ja terveyskeskuspäivystykset Luokka:Amuri
Augustuksen temppeli

Augustuksen temppeli latinaksi templum Divi Augusti oli ensimmäisen kuolemansa jälkeen jumalaksi korotetun keisarin, Augustuksen temppeli Roomassa. Se sijaitsi Basilica Julian takana, paikalla jossa oli ollut tulevan keisarin kotitalo hänen nuoruusvuosinaan. https://digi.ub.uni- heidelberg.de/diglit/platner1929/0098/image,info Temppelin tarkkaa sijaintia eikä sen kokoa tunneta. Temppelin likimääräinen ulkonäkö tunnetaan roomalaisista rahoista. Se oli rakennettu joonilaiseen tyyliin. Rakennuttajaa ei varmuudella tiedetä, sen oletetaan olleen joko keisari Tiberius tai Augustuksen lesken Livian. Temppelin avajaisjuhlallisuudet pidettiin vuonna 37 keisari Caligulan johdolla. Temppeliä korjattiin vuosina 89 ja 90 sen kärsittyä vaurioita tulipalossa. Uudelleen sitä korjattiin vuonna 150. https://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/Templum_Augusti.html Viimeinen tunnettu maininta temppelistä on asiakirjassa vuodelta 248. Sen jälkeen se lienee vähitellen raunioitunut ja sen kivet otettu materiaaliksi uusiin rakennuksiin. Paikalla, jossa temppeli on sijainnut ei ole tehty kaivauksia, joten tietoa mahdollisista jäännöksistä ei ole. == Lähteet == ==Aiheesta muualla== * http://www.maquettes-historiques.net/P13.html Luokka:Antiikin Rooman kaupungin temppelit Luokka:Forum Romanum Luokka:Rooman entiset rakennukset ja rakennelmat
HMS Stjerna

HMS Stjerna (runkonumero vuodesta 1921 alkaen V29) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi. == Valmistus == Alus tilattiin Karlskronan laivastontelakalta. Alus laskettiin vesille 21. maaliskuuta 1899 ja se liitettiin laivastoon 8. elokuuta.Hofsten, Gustaf von & Waernberg, Jan s. 218 == Palvelus == Alus luokiteltiin 1921 yhteysveneeksi runkonumerolla V29, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937. == Lähteet == * === Viitteet === Luokka:Komet-luokan torpedoveneet
HMS Sirius (1903)

HMS Sirius (runkonumero vuodesta 1921 alkaen V36) oli Ruotsin laivaston Komet- luokan torpedovene, joka luokiteltiin myöhemmin yhteysalukseksi. == Valmistus == Alus tilattiin Bergsunds Mekaniska Verkstads AB:lta. Alus laskettiin vesille 12. syyskuuta 1903 ja liitettiin laivastoon 18. marraskuuta.Hofsten, Gustaf von & Waernberg, Jan s. 218 == Palvelus == Alus luokiteltiin 1921 yhteysveneeksi runkonumerolla V36, jolloin sen torpedoaseistus korvattiin miinanraivauskalustolla. Alus poistettiin palveluksesta 24. heinäkuuta 1942. == Lähteet == * === Viitteet === Luokka:Komet-luokan torpedoveneet
HMS Kapella

HMS Kapella (runkonumero vuodesta 1921 alkaen V37) oli Ruotsin laivaston Komet-luokan torpedovene, joka luokiteltiin myöhemmin yhteysalukseksi. == Valmistus == Alus tilattiin Bergsunds Mekaniska Verkstads AB:lta. Alus laskettiin vesille 14. huhtikuuta 1904 ja liitettiin laivastoon 19. toukokuuta.Hofsten, Gustaf von & Waernberg, Jan s. 218 == Palvelus == Alus luokiteltiin 1921 yhteysveneeksi runkonumerolla V37, jolloin sen torpedoaseistus korvattiin miinanraivauskalustolla. Alus poistettiin palveluksesta 1. heinäkuuta 1937 ja se upotettiin maalilaivana. == Lähteet == * === Viitteet === Luokka:Komet-luokan torpedoveneet
HMS Orkan

HMS Orkan (runkonumero vuodesta 1921 alkaen V30) oli Ruotsin laivaston Komet- luokan torpedovene, joka luokiteltiin myöhemmin yhteysalukseksi. == Valmistus == Alus tilattiin Karlskronan laivastontelakalta. Alus laskettiin vesille 24. huhtikuuta 1900 ja liitettiin laivastoon 11. elokuuta.Hofsten, Gustaf von & Waernberg, Jan s. 218 == Palvelus == Alus luokiteltiin 1921 yhteysveneeksi runkonumerolla V30, jolloin sen torpedoaseistus korvattiin miinanraivauskalustolla. Toisessa maailmansodassa alus oli Malmöhön sijoitetussa laivasto-osastossa. Alus poistettiin palveluksesta 13. kesäkuuta 1947. == Lähteet == * === Viitteet === Luokka:Komet-luokan torpedoveneet
Ovelta ovelle -myynti

Ovelta ovelle -myynti on markkinoinnin muoto, jossa tarjolla olevaa tuotetta kaupataan suoraan kuluttajan kotiovelta. Suomessa vuonna 2000 ovelta ovelle -myynti työllisti yli 8 000 henkilöä. == Katso myös == * Puhelinmyynti == Lähteet == Luokka:Markkinointi
Marina Kaye

Marina Kaye, oikealta nimeltään Marina Dalmas (s. 9. helmikuuta 1998 Marseille), on ranskalainen poplaulaja. Dalmas voitti La France a un incroyable Talent -kykykilpailun myötä 100 000 euroa vuonna 2011. Vuonna 2014 hän teki levytyssopimuksen Capitol Recordsin kanssa. Toukokuussa 2014 julkaistiin hänen ensimmäinen EP:nsä Homeless. Toukokuussa 2015 julkaistiin hänen esikoisstudioalbuminsa Fearless. Albumi debytoi Ranskan albumilistalla kolmantena. == Lähteet == == Aiheesta muualla == * * Luokka:Ranskalaiset laulajat Luokka:Vuonna 1998 syntyneet Luokka:Elävät henkilöt
Esino Lario

Esino Lario on kunta Pohjois-Italiassa Leccon maakunnassa Lombardian alueella. Vuoden 2013 lopussa kunnassa oli 751 asukasta. == Lähteet == == Aiheesta muualla == *Esino Larion kotisivut Luokka:Leccon maakunnan kunnat
Lecania gerlachei

Lecania gerlachei on silmäjäkälien sukuun kuuluva jäkälälaji. Lajin sekovarsi on lehtimäinen tai suomumainen, harmaanokranvärisestä harmaanruskeaan ja halkaisijaltaan 3–5 senttimetriä tai jopa suurempi. Lajia kasvaa vain Antarktisella alueella, Etelä-Georgiassa, Bouvet’nsaarella, Eteläisillä Sandwichsaarilla, Eteläisillä Orkneysaarilla, Eteläisillä Shetlandsaarilla ja Antarktiksen niemimaalla. Sen kasvualusta on kallioilla usein lähellä lintuyhteiskuntia. == Lähteet == Luokka:Ramalinaceae
Emmi Viljanen

Emmi Viljanen (s. 2001) on suomalainen voimanostaja. Hänellä on nimissään 24 voimanoston Suomen ennätystä. Hän on 14-vuotiaana nostanut kyykystä 73 kilogrammaa, penkkipunnerruksessa 35,5 kilogrammaa ja nostossa 71,5 kilogrammaa. Yhteistulokseksi tulee näin 180 kilogrammaa. Hänen tuloksensa ovat Suomen ennätysiä yhteistuloksessa, välinevoimanostossa ja klassisessa voimanostossa. Tulokset ovat Suomen ennätysiä sekä 17-, 20- että 23-vuotiaiden ikäluokissa. Viljanen edustaa Turengin Sarastusta. Häntä valmentaa hänen isänsä Marko Viljanen. ==Lähteet== Luokka:Suomalaiset voimanostajat Luokka:Vuonna 2001 syntyneet Luokka:Elävät henkilöt
Monterotondo

Monterotondo on kunta Italiassa Latiumin alueella olevassa Rooman metropolikaupungissa. Se sijaitsee noin 23 kilometriä Rooman koillispuolella olevalla kukkulalla, josta on näkymä Tiberjoen laaksoon.Kunnan historia == Aiheesta muualla == == Lähteet == Luokka:Latiumin kaupungit Luokka:Rooman metropolikaupungin kunnat
Ivar Ulrik Wallenius

Ivar Ulrik Wallenius (30. tammikuuta 1793 Akaa – 23. toukokuuta 1874 Helsinki) oli suomalainen orientalisti. Walleniuksen vanhemmat olivat Rymättylän kappalainen Johan Wallenius (1758–1829) ja hänen ensimmäinen puolisonsa Anna Lovisa Favorin. Hän kävi Turun katedraalikoulua ja pääsi ylioppilaaksi Turussa 1811. Wallenius valmistui Turun akatemiasta filosofian kandidaatiksi ja maisteriksi 1815. Hänestä tuli riemumaisteri 1869. Wallenius toimi Turun akatemian kirjaston ylimääräisenä amanuenssina 1815–1824, arabian kielen dosenttina vuodesta 1817 sekä Turun katedraalikoulun lehtorin luokan venäjänopettajana 1817–1819. Hän oli sitten Turun akatemian ja myöhemmin Aleksanterin yliopiston itämaisen kirjallisuuden apulainen vuodesta 1824 alkaen ja hän toimi ajoittain myös vt. professorina. Wallenius sai virastaan eron täysinpalvelleena 1853. Hän oli myös Painotarkastuskomitean jäsen 1848. Luettu 26.5.2015. Wallenius aloitti indologian tutkimuksen Suomessa ja hän opetti ensimmäisenä sanskritin kieltä Aleksanterin yliopistossa. Hän opetti myös armenian kieltä yliopistossa. Wallenius lahjoitti vuonna 1869 8 000 markkaa itämaisten kielten opiskelijoiden apurahoja varten. Wallenius oli vuonna 1850 Georg August Wallinin väitöstilaisuudessa vastaväittäjänä. Walleniuksen oma väitöskirja oli vuosina 1816 ja 1819 julkaistu Koraanin 58. suuran ruotsinkielinen käännös.Uppslagsverket Finland : Wallenius, Ivar Ulrik Klaus Karttunen : From the Early Days of Finnish Indology III : Ivar Ulrik Wallenius, Studia Orientalia vol. 82 (1997) == Lähteet == Luokka:Suomalaiset kielitieteilijät Luokka:Orientalistit Luokka:Vuonna 1793 syntyneet Luokka:Vuonna 1874 kuolleet
Mentana

Mentana on kunta Italiassa Latiumin alueella olevassa Rooman metropolikaupungissa. Se sijaitsee noin 20 kilometriä Roomasta koilliseen. == Historiaa == Antiikin aikaan se tunnettiin nimellä Nomentum. 3\. marraskuuta 1867 Mentanassa käytiin Mentanan taistelu, jossa Garibaldin johtamat joukot ottivat yhteen Kirkkovaltion ja Ranskan joukkoja vastaan. Garibaldin joukot hävisivät taistelun. Nykyään kaupungissa on museo johon on kerätty esineistöä Garibaldista.Kunnan historia == Aiheesta muualla == == Lähteet == Luokka:Latiumin kaupungit Luokka:Rooman metropolikaupungin kunnat
Saptarin piirikunta

Saptarin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Sirahan piirikuntaa rajaa etelässä Intian Biharin osavaltio. Lännessä naapurina on Sirahan, pohjoisessa Udayapurin ja idässä Sunsarin piirikunta. Saptarin piirikunnassa asui vuonna 2011 yhteensä 639 284 henkeä (570 282 as. vuonna 2001). Piirikunnan pinta-ala on 1 363 neliökilometriä ja väestötiheys 469 as./km2. Hallinnollinen keskus on Rajbiraj (37 738 as., 2011), Vuonna 2014 piirikuntaan perustettuja uusia kaupunkeja olivat: Kanchan Rup, Saptakoshi ja Shambhunath. Luonnonmaantieteellisesti piirikunta ryhmitellään yleensä Nepalin Itäiseen alankoon (Terai) kuuluvaksi. Tarkemmassa jaottelussa piirikunnasta 94,7 % sisällytetään alavampaan trooppiseen ja 2,4 % ylempään trooppiseen kasvillisuusvyöhykkeeseen sekä 2,9 % vesistöihin kuuluvaksi. == Lähteet == == Aiheesta muualla == Luokka:Sagarmatha Luokka:Nepalin piirikunnat
Sirahan piirikunta

Sirahan piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Sirahan piirikuntaa rajaa etelässä Intian Biharin osavaltio. Lännessä naapurina on Dhanusan, pohjoisessa Udayapurin ja idässä Saptarin piirikunta. Sirahan piirikunnassa asui vuonna 2011 yhteensä 637 328 henkeä (572 399 as. vuonna 2001). Piirikunnan pinta-ala on 1 188 neliökilometriä ja väestötiheys 536 as./km2. Hallinnollinen keskus on Siraha (28 442 as., 2011), vuonna 2011 piirikunnan toinen kaupunki oli Lahan (33 653 as.) Vuonna 2014 piirikuntaan perustettuja uusia kaupunkeja olivat: Mirchaiya ja Golbazar. Luonnonmaantieteellisesti piirikunta ryhmitellään yleensä Nepalin Itäiseen alankoon (Terai) kuuluvaksi. Tarkemmassa jaottelussa piirikunnasta 90,5 % sisällytetään alavampaan trooppiseen ja 9,5 % ylempään trooppiseen kasvillisuusvyöhykkeeseen. == Lähteet == == Aiheesta muualla == * Siraha district: Welcome (ddcsiraha.gov.np) Luokka:Sagarmatha Luokka:Nepalin piirikunnat
Joel Stein

Joel Stein (s. 23. heinäkuuta 1971) on yhdysvaltalainen journalisti. Joel Stein vietti lapsuutensa Edisonissa New Jerseyssä ja opiskeli englantia Stanfordin yliopistossa. Stein on kirjoittanut useisiin yhdysvaltalaisiin sanomalehtiin ja toiminut TIME-aikakauslehden vakituisena journalistina vuosina 1997–2017Stein, Joel: "Hello, I must be going". TIME, November 27, 2017. s. 95.. lähtien. Steinillä oli TIME-lehdessä vakituinen humoristinen kolumni, "The Awesome Column", jonka lisäksi hän on kirjoittanut lehteen muun muassa 14 kansikuvajuttua.http://www.thejoelstein.com/about/https://tedx.stanford.edu/2012/joel- stein Journalistin uran lisäksi Stein on myös kirjoittanut kirjan Man Made: A Stupid Quest for Masculinity (2012) sekä opettanut humoristista kirjoittamista Princetonin yliopistossa. Hän on naimisissa Cassandra Barrin kanssa ja heillä on yksi yhteinen lapsihttp://www.huffingtonpost.com/joel-stein/joel-stein-man- made_b_1534134.html. == Lähteet == == Aiheesta muualla == * Joel Steinin kotisivut * Joel Stein TIME-lehden sivuilla Luokka:Yhdysvaltalaiset kolumnistit Luokka:Yhdysvaltalaiset toimittajat Luokka:Elävät henkilöt Luokka:Vuonna 1971 syntyneet
Playboy (Ann-Christinen kappale)

Playboy on Ann-Christinen kappale, jolla hän edusti Suomea vuoden 1966 Eurovision laulukilpailussa. Tyylilajiltaan kappale on vauhdikas popiskelmä. Kappaleen oli säveltänyt ja sanoittanut Ossi Runne, joka toimi myös kappaleen kapellimestarina. Tämä oli kaikkiaan 22 kertaa Suomen euroviisuesitystä johtaneen Runteen debyytti tässä tehtävässä. Kappale sai kilpailussa seitsemän pistettä ja sijoittui jaetulle kymmenennelle sijalle. == Lähteet == Luokka:Suomen euroviisuedustuskappaleet Luokka:Vuoden 1966 euroviisuedustuskappaleet
Liu Dong

Liu Dong () (s. 24. joulukuuta 1973) on kiinalainen keskimatkojen juoksija. Hän pitää hallussaan 800 metrin juoksun Kiinan ja Aasian ennätystä 1.55,54, jonka hän juoksi Pekingissä 9. syyskuuta 1993. Liu voitti 1 500 metrin maailmanmestaruuden Stuttgartissa 1993 ajalla 4.00,50. Edellisvuonna hän oli voittanut saman matkan nuorten maailmanmestaruuden Soulissa ajalla 4.05,14. Hän sai Itä-Aasian kisoissa hopeaa 1 500 metrillä 1993. == Henkilökohtaiset ennätykset == === Ulkoradat === Matka Aika Paikka Päivä 800 m 1.55,54 Peking 9. syyskuuta 1993 1 500 m 3.56,31 Shanghai 17. lokakuuta 1997 == Lähteet == Luokka:Kiinalaiset keskimatkojen juoksijat Luokka:Vuonna 1973 syntyneet Luokka:Elävät henkilöt
Katri Hepolampi

Heini Aino Katri Hepolampi (9. elokuuta 1936 Helsinki – 18. toukokuuta 2015 Helsinki)Kuolinilmoitus. Helsingin Sanomat 31.5.2015, s. C 28 oli suomalainen ravintoloitsija, jonka Helsingin Kalevankadulla sijaitseva ravintola Kosmos on tunnettu taiteilijoiden, kirjailijoiden ja toimittajien suosimana ravintolana. Hän aloitti työnteon ravintolassa 1955 alaikäisenä äitinsä kanssa . Hänet valittiin Stadin Ravintoloitsijaksi 2004.http://www.kauppalehti.fi/5/i/talous/uutiset/avoinarkisto/index.jsp?xid=1227194&date;=2004/11/19&request;_ahaa_info=true == Lähteet == Luokka:Suomalaiset ravintoloitsijat Luokka:Suomalaiset yrittäjät Luokka:Vuonna 1936 syntyneet Luokka:Vuonna 2015 kuolleet
Paris Saint-Germain (käsipallo)

Paris Saint-Germain Handball on pariisilaisen Paris Saint-Germain -yleisseuran käsipallojaosto. Sen edustusjoukkue pelaa Ranskan korkeimmalla sarjatasolla LNH Division 1-liigassa. Paris Saint-Germainin käsipallojaosto perustettiin vuonna 1941. ==Saavutuksia== * Ranskan Liigan voitto: 2012-2013, 2014-2015, 2015-2016 * Ranskan Cupin voitto: 2006–07, 2013–14, 2014-2015 Luokka:Paris Saint-Germain (käsipallo)
The Riddle

The Riddle on vuonna 2007 ensi-iltansa saanut Brendan Foleyn ohjaama, tuottama ja käsikirjoittama brittiläinen psykologinen jännityselokuva, jonka pääosissa ovat Vinnie Jones, Derek Jacobi, Vanessa Redgrave, Julie Cox, P. H. Moriarty, Jason Flemyng ja Mel Smith. The Riddle kuvattiin viiden miljoonan dollarin budjetilla Englannissa, jossa elokuvan kuvauspaikkoina olivat Kentin Sittingbournen kunta ja Lontoon kaupungin Bromleyn, Greenwichin ja Lewishamin hallintoalueet. The Riddle ”sai ensi-iltansa” Isossa-Britanniassa 16. syyskuuta 2007, jolloin elokuvan DVD:n sai ilmaiseksi The Mail on Sunday -sanomalehden yhteydessä. The Riddle -elokuvasta tuli maailman ensimmäinen elokuva, jonka julkaisi DVD:lle kansainvälinen sanomalehti. The Mail on Sunday oli ostanut elokuvan Ison-Britannian DVD-julkaisuoikeudet ja levittänyt elokuvaa 2,6 miljoonan kopion verran sanomalehtiensä välissä. Elokuva esitettiin Yhdysvalloissa Austinin elokuvajuhlilla 14. lokakuuta 2007 ja Egyptissä Kairon elokuvajuhlilla 20. marraskuuta 2008. The Riddle julkaistiin virallisesti omana DVD-julkaisunaan 19. elokuuta 2008. Suomessa elokuva julkaistiin DVD:nä 18. maaliskuuta 2009. == Juoni == Lontoolaisen pubin kellarista löytyy Charles Dickensin julkaisematon käsikirjoitus. Löytö käynnistää tapahtumasarjan, jonka kuluessa ei vältytä ruumiilta. Kuuluisuutta halajava tutkiva journalisti Mike alkaa tutkia murhia yhdessä nuoren naispoliisin ja kummallisen kulkurin kanssa. Murhat ratkeavat kuitenkin vain, jos Dickensin käsikirjoituksessa kuvattu kuolemantapaus selvitetään ensin. == Näyttelijät == == Lähteet == == Aiheesta muualla == * * Luokka:Vuoden 2007 brittiläiset elokuvat Luokka:Brittiläiset jännityselokuvat Luokka:Psykologiset jännityselokuvat
Luettelo Ruotsin merivoimien miinanraivaajista

Luettelo Ruotsin merivoimien miinanraivaajista listaa Ruotsin merivoimissa palvelleet miinanraivaajat. ;Sökaren-luokkaHofsten, Gustaf von & Waernberg, Jan s. 261 *HMS Sökaren (47) *HMS Sveparen (48) *HMS Sprängaren (49) ;Styrbjörn-luokkaHofsten, Gustaf von & Waernberg, Jan s. 262 *HMS Starkodder (51) *HMS Styrbjörn (52) ;Arholma-luokkaHofsten, Gustaf von & Waernberg, Jan s. 268 *HMS Arholma (53) *HMS Landsort (54) *HMS Bremön (55) *HMS Holmön (56) *HMS Sandön (57) *HMS Ulvön (58) *HMS Bredskär (59) *HMS Grönskär (60) *HMS Ramskär (61) *HMS Örskär (62) *HMS Koster (63) *HMS Kullen (64) *HMS Vinga (65) *HMS Ven (66) ;Gåssten-luokkaHofsten, Gustaf von & Waernberg, Jan s. 277 *HMS Gåssten (M31) *HMS Norsten (M32) *HMS Viksten (M33) ;Orust-luokkaHofsten, Gustaf von & Waernberg, Jan s. 274 *HMS Orust (M41) *HMS Tjörn (M42) ;Hisingen-luokkaHofsten, Gustaf von & Waernberg, Jan s. 275 *HMS Hisingen (M43) *HMS Blackan (M44) *HMS Dämman (M45) *HMS Galten (M46) *HMS Gillöga (M47) *HMS Rödlöga (M48) *HMS Svartlöga (M49) ;Hanö-luokkaHofsten, Gustaf von & Waernberg, Jan s. 270 *HMS Hanö (M51) *HMS Tärnö (M52) - yhteysalukseksi 1979 *HMS Tjurkö (M53) - yhteysalukseksi 1979 *HMS Sturkö (M54) - yhteysalukseksi 1979 *HMS Ornö (M55) - yhteysalukseksi 1979 *HMS Utö (M56) ;Arkö-luokkaHofsten, Gustaf von & Waernberg, Jan s. 272 *HMS Arkö (M57) *HMS Spårö (M58) *HMS Karlsö (M59) *HMS Iggö (M60) *HMS Styrsö (M61) *HMS Skaftö (M62) *HMS Aspö (M63) *HMS Hasslö (M64) *HMS Vinö (M65) *HMS Vållö (M66) *HMS Nämdö (M67) *HMS Blidö (M68) == M-alukset == ;M1-luokkaHofsten, Gustaf von & Waernberg, Jan s. 263 *HMS M1 (1937) *HMS M2 (1937) ;M3-luokkaHofsten, Gustaf von & Waernberg, Jan s. 264 *HMS M3 (1940) *HMS M4 (1940) *HMS M5 (1940) *HMS M6 (1940) *HMS M7 (1940) *HMS M8 (1941) *HMS M9 (1940) *HMS M10 (1940) *HMS M11 (1940) *HMS M12 (1941) *HMS M13 (1940) *HMS M14 (1941) ;M15-luokkaHofsten, Gustaf von & Waernberg, Jan s. 266 *HMS M15 (1941) *HMS M16 (1941) *HMS M17 (1941) *HMS M18 (1941) *HMS M19 (1942) *HMS M20 (1941) *HMS M21 (1941) *HMS M22 (1941) *HMS M23 Vinö (1941) *HMS M24 (1941) *HMS M25 (1941) *HMS M26 (1941) == Lähteet == * === Viitteet === * Miinanraivaajat Miinanraivaajat
VAK

VAK Oy on Ruskon Vahdolla toimiva raskaan kuljetuskaluston valmistaja. Ruotsiin yritys on vienyt perävaunuja vuodesta 1993. Yrityksellä on ovitehdas Lapinlahdella sekä korielementtitehdas Vahdolla. Vahdolla valmistuvat kuljetuskorit, vaihtokuormatilat, puoliperävaunut, täysperävaunut, erikoisperävaunut, keskiakseliperävaunut, vaihtolavaperävaunut, V-Sliderit, koukkulaitteet, dollyt ja tasonostimet. Vahdon tuotantotiloja laajennettiin vuonna 2016. VAK:n huoltoverkosto VAK Huoltopalvelut Oy toimii Vahdon lisäksi Lapinlahdella, Seinäjoella, Jyväskylässä, Tampereella, Oulussa ja Turussa. VAK rakennutti Vantaalle Suomen suurimman raskaan kaluston huoltopisteen, joka valmistui syksyllä 2015. VAK rakentaa Liedon Länsi-Avantin alueelle uuden huoltopisteen, joka tulee korvaamaan Turun satamassa olevan huoltokorjaamon. Rakennushanke käynnistyi helmikuussa 2019 ja työllistää rakennusvaiheessa kymmenkunta rakennusalan yritystä. Hankkeen kustannusarvio on noin kahdeksan miljoonaa euroa. Uusi huoltopalvelupiste aloittaa toimintansa kesällä 2020. Liedon toimipiste tulee olemaan kokoluokaltaan saman suuruinen Vantaan huoltopisteen kanssa. Yrityksen historia alkaa vuodesta 1972, jolloin Lassi Virtanen perusti paikallisia autoilijoita palvelleen Virtasen Autokoritehdas Ky:n. Vuosien varrella yritys on kasvanut yhden miehen verstaasta noin 500 henkeä työllistäväksi konserniksi, ja nimi on muotoutunut Virtasen Autokori Oy:n kautta nykyiseen muotoonsa VAK. VAK Oy on valmistanut myös Postin, Keskon ja PostNordin erikoisperävaunut, joihin voi lastata lavoja ja rullakoita kahteen kerrokseen. == Lähteet == == Aiheesta muualla == * VAK:n Virtasesta teollisuusneuvos, Keskon Helanderista vuorineuvos Luokka:Suomalaiset teollisuusyritykset
HMS Sökaren (47)

HMS Sökaren (runkonumerot 16 ja 47) oli Ruotsin laivaston Sökaren-luokan miinanraivaaja. == Valmistus == Alus tilattiin Motala Verkstadilta. Alus laskettiin vesille 16. elokuuta 1917 ja liitettiin laivastoon 5. huhtikuuta 1918.Hofsten, Gustaf von & Waernberg, Jan s. 261 == Palvelus == Alus luokiteltiin 1930-luvulla lautaksi. Alus ajoi karille 3. lokakuuta 1953 Baggensfjärdenissä ja upposi. Alus poistettiin vielä samana vuonna palveluksesta. Hylky myytiin uponneena huhtikuussa 1955. Ostaja nosti ja kunnostia sen. Vuonna 1970 alus oli tukkilauttoja hinaamassa nimellä Renö. Alus myytiin 1976 Ramvikiin Lars Erikssonille, joka nimesi sen Ramöksi. == Lähteet == * === Viitteet === Luokka:Sökaren-luokan miinanraivaajat Luokka:Ruotsalaiset toisen maailmansodan miinanraivaajat
HMS Sveparen (48)

HMS Sveparen (runkonumerot 17 ja 48) oli Ruotsin laivaston Sökaren-luokan miinanraivaaja. == Valmistus == Alus tilattiin Motala Verkstadilta. Alus laskettiin vesille 19. joulukuuta 1917 ja liitettiin laivastoon 9. syyskuuta 1918.Hofsten, Gustaf von & Waernberg, Jan s. 261 == Palvelus == Alus luokiteltiin 1930-luvulla lautaksi Se poistettiin palveluksesta 1. tammikuuta 1964. == Lähteet == * === Viitteet === Luokka:Sökaren-luokan miinanraivaajat Luokka:Ruotsalaiset toisen maailmansodan miinanraivaajat
HMS Sprängaren (49)

HMS Sprängaren (runkonumerot 18 ja 49) oli Ruotsin laivaston Sökaren-luokan miinanraivaaja. == Valmistus == Alus tilattiin Motala Verkstadilta. Alus laskettiin vesille 12. kesäkuuta 1918 ja liitettiin laivastoon 14. marraskuuta.Hofsten, Gustaf von & Waernberg, Jan s. 261 == Palvelus == Alus luokiteltiin 1930-luvulla lautaksi Se poistettiin palveluksesta 1. tammikuuta 1962. == Lähteet == * === Viitteet === Luokka:Sökaren-luokan miinanraivaajat Luokka:Ruotsalaiset toisen maailmansodan miinanraivaajat
Caroline Graham

Caroline Graham (17. heinäkuuta 1931 Warwickshire, Britannia) on brittiläinen kirjailija, jonka teossarjaan Chief Inspector Barnaby perustuu televisiosarja Midsomerin murhat. Graham esiintyy cameoroolissa kirkon penkissä Midsomerin murhat -sarjan ensimmäisessä osassa. ==Teokset== ===Chief Inspector Barnaby -sarja=== * The Killings at Badger's Drift, 1987 * Death of a Hollow Man, 1989 * Death in Disguise, 1992 * Written in Blood, 1994 * Faithful unto Death, 1996 * A Place of Safety, 1999 * A Ghost in the Machine, 2004 ===Suomennetut teokset=== * * == Lähteet == Luokka:Brittiläiset kirjailijat Luokka:Vuonna 1931 syntyneet Luokka:Elävät henkilöt
Arne Sucksdorff

Arne Sucksdorff (3. helmikuuta 1917 – 4. toukokuuta 2001 Tukholma) oli ruotsalainen elokuvaohjaaja, jota pidetään yhtenä elokuvahistorian parhaista dokumenttielokuvan tekijöistä. Hänet tunnetaan erityisesti visuaalisesti runollisisista ja upeaa maisemakuvausta sisältävistä luontodokumenteistaan. Hänen elokuviaan ovat muun muassa Metsien hurjat (Pojken i trädet, 1961) ja Oscarilla palkittu lyhytelokuva Ihmisiä kaupungissa (Människor i stad, 1946). Sucksdorff sai kansainvälistä mainetta erityisesti vuoden 1953 elokuvallaan Suuri seikkailu (Det stora äventyret), jossa luonnon vuodenaikoja seurataan muun muassa kettupoikueen, maalaistalon ja sen kahden pikkupojan näkökulmasta. Sucksdorff esittää itse tilan isäntää ja hänen oma poikansa toista pojista. Elokuva palkittiin Cannesin ja Berliinin elokuvajuhlilla."Arne Sucksdorff; Film-Maker Who Captured The Beauty Of Sweden." The Guardian 21.5.2001. Viitattu 27.5.2015.Festival de Cannes: The Great Adventure, festival- cannes.com. Viitattu 27.5.2015. 4th Berlin International Film Festival: Prize Winners , berlinale.de. Viitattu 27.5.2015. 1960-luvun alussa Sucksdorff muutti Rio de Janeiroon, jossa hän opetti elokuvakoulussa ja jatkoi dokumenttien tekoa. Tältä ajalta on peräisin muun muassa elokuva Kotini on Copacabana (Mitt hem är Copacabana, 1965). Sucksdorffista tuli vanhemmalla iällä kiivas sademetsien tuhoamisen vastustaja. Sucksdorffin viimeiseksi elokuvaksi jäi vuoden 1971 Mr. Forbush and the Penguins, jonka pääosia esittivät John Hurt ja Hayley Mills. ==Lähteet== ==Aiheesta muualla== * Luokka:Ruotsalaiset elokuvaohjaajat Luokka:Vuonna 1917 syntyneet Luokka:Vuonna 2001 kuolleet Luokka:Dokumenttiohjaajat Luokka:Dokumentaristit
Lucas Woudenberg

Lucas Woudenberg (s. 25. huhtikuuta 1994 Woerden) on alankomaalainen jalkapalloilija, joka edustaa Alankomaiden pääsarjassa pelaavaa Heerenveeniä. Pelipaikaltaan hän on vasen laitapuolustaja. Woudenberg nostettiin Feyenoordin junioreista edustusjoukkueeseen kesällä 2013. Kaudeksi 2013–2014 hänet lainattiin Excelsioriin. Woudenberg pelasi Excelsiorissa 31 toiseksi korkeimman sarjatason ottelua. Ensiesiintymisensä Eredivisiessä hän teki 1. maaliskuuta 2015, kun Feyenoord pelasi vierasottelussa maalittoman tasapelin Utrechtia vastaan. Woudenberg pelasi kaudella 2014–2015 kaksi pääsarjaottelua. ==Lähteet== Luokka:Alankomaalaiset jalkapalloilijat Luokka:Vuonna 1994 syntyneet Luokka:Elävät henkilöt
Arsiniini

Arsiniini eli arsabentseeni (C5H5As) on heterosyklinen aromaattinen yhdiste ja rakenteeltaan pyridiinin ja fosforiinin arseenianalogi. ==Ominaisuudet== Huoneenlämpötilassa arsiniini on väritön kaasu tai neste, jolla on sipulinkaltainen haju. Se pystytään tislaamaan normaalissa ilmanpaineessa, mutta se reagoi helposti ilman happeen muuttuen punaiseksi. Arsiniini on suhteellisen stabiili heikkojen happojen tai emästen aiheuttamaa hydrolyysiä vastaan. Arsabentseenin rakenteessa kaikki sidokset ovat lähes yhtä pitkiä ja NMR-, UV-, fotoelektroni- ja mikroaaltospektroskooppiset tutkimukset ja laskennalliset tutkimukset vahvistavat yhdisteellä olevan aromaattista luonnetta.G. O. Doak, G. Gilbert Long & Leon D. Freedman: Arsenic Compounds, Kirk-Othmer Encyclopedia of Chemical Technology, John Wiley & Sons, New York, 2014. Viitattu 27.5.2015 Arsiniini reagoi pyridiinistä poiketen helposti elektrofiilisella aromaattisella substituutiolla o- ja p-asemiin. Arsiniini on bentseeniin verrattuna noin 1 000 kertaa reaktiivisempi. Se reagoi myös erittäin elektrofiilisten alkyynien kuten heksafluori-2-butyynin kanssa Diels–Alder-reaktiolla. Arsiniini muodostaa kompleksiyhdisteitä eräiden siirtymämetallien kanssa. ==Valmistus== Arsiniinin synteesin ensimmäinen vaihe on 1,4-pentadiyynin reaktio dibutyylistannaanin kanssa, minkä tuotteena muodostuu 1,1-dibutyylistannasykloheksa-2,5-dieeniä. Tämä syklinen välituote reagoi arseenitrikloridin kanssa muodostaen heterosyklisen arseeniyhdisteen. Tästä yhdisteestä eliminoituu vetykloridia kuumennettaessa tai emäksen kuten DBU:n vaikutuksesta. : ==Lähteet== Luokka:Aromaattiset yhdisteet Luokka:Arseeniyhdisteet Luokka:Heterosykliset yhdisteet
De re metallica

De re metallica on Georgius Agricolan vuonna 1556 julkaisema latinankielinen kirja kaivostoiminnasta, malmien prosessoimisesta ja puhdistamisesta. Kirja julkaistiin vuosi Agricolan kuoleman jälkeen ja varsinkin sen kansankielisistä käännöksistä muodostui merkittävä kaivostominnan käsikirja pariksi seuraavaksi vuosisadaksi. Kirja oli selkeä esitys kaivostoiminnasta ja sitä tukivat 672 sivua ja 289 puupiirroskuvaa. De re metallica, Hoover 1950 painos, kansilehti Kirjana De re metallica on merkittävä kemian ja kaivosteollisuuden historiankuvaus. == De re metallica - vanhat painokset 1500-1600 luvuilla== De re metallicalla oli huomattavaa kysyntää. Alla on mainittu Hooverin 1950 painoksessa mainitut painokset. Huhua on myös ranskan- ja espanjankielisistä laitoksista, mutta ne eivät liene koskaan toteutuneen. On myös tiedossa, että sir John Pettus on tavoitellut De Re metallican kääntämistä englanniksi, mutta sekään ei ole toteutunut. De re metallica, Hoover 1950 painos, Introduction (esipuhe) sivut, xvi-xvii *Latinankieliset # painos De re metallica 1556; Froben Basel # painos De re metallica 1561; Froben, Basel # painos De re metallica 1621; Ludwig König, Basel # painos De re metallica 1657; Emanuel König, Basel *Saksankieliset # painos Vom Bergwerck 1557; Froben, Basel # painos Bergwerck Buch 1580; Sigmundi Feyrabendt, Frankfurt am Main # painos Bergwerck Buch 1621; Ludwig König, Basel # painos Bergwerkbuch 1657; Emanuel König, Basel # painos Bergwerkbuch 1687; Schweinfurt *Italiankieliset # painos L'Arte de Metalli 1563; Froben, Basel ==Lähteet== * === Viitteet === == Aiheesta muualla == Luokka:1550-luvun kirjat Luokka:Renessanssikirjallisuus Luokka:Kemian historia Luokka:Historialliset oppikirjat Luokka:Latinankieliset kirjat
Määttä (Tuntematon sotilas)

Määttä on kuvitteellinen henkilö Väinö Linnan romaanissa Tuntematon sotilas. ==Määtän kuvaus Tuntemattomassa sotilaassa== Määttä on kotoisin pohjoisesta. Sotilasarvoltaan Määttä on sotamies. Neljännessä luvussa Määttä eksyy hetkeksi komppaniasta, mutta löytää itse takaisin. Hyökkäysvaiheen aikana Määttä on seisomassa kovennettua muonavarkaudesta Lehdon ja Rahikaisen kanssa. Hyökkäysvaiheen aikana Määttä palkitaan toisen luokan vapaudenmitalilla. Petroskoissa hänet ylennetään korpraaliksi. Lahtisen kaaduttua Määtästä tulee ryhmänjohtaja. Kun konekiväärit perääntymisvaiheessa upotetaan lampeen Määtän ryhmän kivääri on se, joka jätetään komppanialle muistoksi. Määttä ylennetään sodan aikana vielä alikersantiksi. Ennen kaatumistaan Koskela kiittää Määttää sitkeästä konekiväärin kantamisesta. Määttä selviää sodasta haavoittumatta. ==Määttä dramatisoinneissa== Edvin Laineen vuoden 1955 elokuvassa Määttää näyttelee Pentti Siimes, Rauni Mollbergin versiossa (1985) Ossi-Ensio KorvuoTuntematon sotilas (1955): Tekijätiedot Elonet. Viitattu 27.5.2015.Tuntematon sotilas (1985): Tekijätiedot Elonet. Viitattu 27.5.2015. ja Aku Louhimiehen kolmannessa filmatisoinnissa (2017) Max Ovaska, jonka esittämä Määttä nähdään myös elokuvan virallisessa mainosjulisteessa. ==Lähteet== * Linna, Väinö: Tuntematon sotilas. Porvoo, Helsinki, Juva: WSOY, 1954 * ===Viitteet=== Luokka:Tuntematon sotilas -romaanin henkilöhahmot
Eurogrand

EuroGrand on GibraltarillaGambling Commission Licensee lisensioitu nettikasinoyritys ja William Hillin tytäryhtiö. Kasino tarjoaa satoja animoituja kasinopelejä, kuten blackjack, ruletti, videopokeri, hedelmäpelit ja internetin raaputusarvat. Lisäksi tarjolla on live-kasino, jossa käyttäjät voivat suoratoistovideon kautta pelata kasinopöydässä, jossa on oikea, ammattimainen kasinojakaja. Sivustolla on myös mobiililaitteille tarkoitettu alusta, joten käyttäjät voivat pelata kasinopelejä mobiililaitteilla. Käyttäjät voivat pelata monella eri valuutalla. EuroGrand-sivusto on saatavilla 12 eri kielellä, joita ovat muun muassa englanti, espanja, ranska, suomi ja saksa. EuroGrandin valikoimassa olevat kasinopelit on kehitellyt ja niitä ylläpitää Playtech Software Limited, joka on Lontoon pörssiin listautunut yritys. Se tarjoaa lisäksi iOS- ja Android-mobiilisovelluksen. EuroGrand on sitoutunut siihen, että riippumattomat, johtavat kirjanpitoyritykset tarkistavat säännöllisesti sen toiminnan. Näin varmistetaan, että sen sivuston satunnaisnumerogeneraattori toimii puolueettomasti.Independent Betting Adjudication Service (IBAS) ==Katso myös== *Nettikasino ==Aiheesta muualla== * Virallinen sivusto ==Lähteet== Luokka:Rahapeliyhtiöt
Mitrakukat

Mitrakukat (Mitella) on rikkokasvien (Saxifragaceae) heimoon kuuluva ruohovartisten kasvien suku. == Tuntomerkit == Mitrakukat ovat juurakollisia ja toisinaan rönsyllisiä ruohoja. Kukintovarret ovat kohenevia tai pystykasvuisia, lehdellisiä tai lehdettömiä, tavallisesti 6–55, joskus vain kaksi, joskus jopa 65 senttimetrin korkuisia, lähes kaljuja tai niissä on varrellisia rauhasia. Lehdet sijaitsevat tyviruusukkeena ja varressa; varsilehdet voivat puuttua tai niitä on yhdestä kolmeen. Ne ovat vuorottaisia tai vastakkaisia, korvakkeellisia ja tavallisesti ruodillisia, karvattomia tai rauhaskarvaisia. Lehtilapa on soikea, herttamainen tai munuaismainen, tavallisesti matalaliuskainen, harvoin liuskaton, nyhä- tai hammaslaitainen, kourasuoninen ja kalju tai eri määrässä karvainen.Mitella in Flora of North America Kukat sijaitsevat tertuissa, 2–60 kussakin, tai toisinaan kukat ovat yksittäin. Hypantio (pohjusmalja) on kasvanut enimmäkseen yhteen sikiäimen seinämän kanssa ja on väriltään vihreä, vihertävän valkoinen tai vihertävän keltainen. Valkoisia, vihertäviä tai kellertäviä verholehtiä on viisi, samoin terälehtiä, jotka ovat vihertäviä, kellertäviä tai valkoisia, joskus vaaleanpunaisia tai purppurankirjavia. Mesiäinen sijaitsee heteiden tyvellä tai puuttuu. Heteitä on viisi tai kymmenen, ja niiden palhot ovat rihmamaisia. Sikiäin on lähes kehänpäällinen tai miltei kokonaan kehänalainen, yksilokeroinen ja koostuu emilehdistä, jotka ovat yhtyneet melkein koko pituudeltaan. Istukat ovat parietaalisia eli laitaistukoita. Vartaloita on kaksi. Hedelmänä on epäselvästi kaksinokkainen kota, joka sisältää punertavan purppuvaisia, punertavanruskeita tai mustahkoja, kiiltäviä, soikeahkoja tai munanmuotoisia siemeniä. == Levinneisyys == Mitrakukat ovat kotoisin Pohjois- Amerikasta, Kiinasta, Japanista, Koreasta, Mongoliasta ja Aasian puoleiselta Venäjän alueelta. == Luokittelu == Mitrakukkien suvussa on noin 20 lajia laajasti ymmärrettynä. Fylogeneettisten tutkimusten mukaan suku on kuitenkin polyfyleettinen, ja tulisi jakaa neljäksi tai viideksi suvuksi. Sukulaisuussuhteet muihin rikkokasveihin ovat epäselviä. === Lajeja === * vitimitrakukka (Mitella diphylla) == Lähteet == === Viitteet === == Aiheesta muualla == * Kassu – Kasvien suomenkieliset nimet: Mitrakukat (Mitella) * United States Department of Agriculture (USDA): Mitella * Flora of China: Mitella Luokka:Rikkokasvit
Kaarna (Tuntematon sotilas)

Kaarna on Väinö Linnan Tuntematon sotilas -romaanin hahmo, joka esiintyy vain kirjan alussa. == Kaarnan kuvaus romaanissa == Kaarna on romaanin kuvaaman konekiväärikomppanian päällikkö jatkosodan alkaessa ja sotilasarvoltaan kapteeni. Kaarna esitellään romaanin ensimmäisessä luvussa, kun hän saapuu katselemaan komppanian harjoitusta paloaukealla. Kaarnan kerrotaan olevan jääkäri ja osallistuneen Aunuksen retkikuntaan. Kaarnan kerrotaan saanen mitaleita talvisodassa. Tämän johdosta hän on tyytymätön siihen, ettei saanut komennettavakseen pataljoonaa. Kaarna kaatuu heti komppanian ensimmäisessä taistelussa yrittäessään innostaa miehiä hyökkäämään. Hänen viimeiset sanansa ovat "Tankki se on piru!" hänen kiisteltyään lähetti Mielosen kanssa vihollisen ammunnasta. Lammiosta tulee Kaarnan kuoltua komppanian päällikkö. ==Kaarna dramatisoinneissa== Edvin Laineen Tuntemattomassa sotilaassa (1955) Kaarnaa näyttelee Pentti Irjala, Rauni Mollbergin versiossa (1985) Veikko Tiitinen ja Aku Louhimiehen vuoden 2017 filmatisoinnissa Pirkka-Pekka Petelius.Tuntematon sotilas (1955): Tekijätiedot Elonet. Viitattu 27.5.2015.Tuntematon sotilas (1985): Tekijätiedot Elonet. Viitattu 27.5.2015. == Analyysi == Ilkka Malmberg näkee Tuntematonta sotilasta analysoivassa teoksessaan Kaarnassa isällisiä piirteitä. Kaarna on kuolemansa jälkeen erityisesti Kariluodon esikuva. Linna kuvailee Kaarnaa jo viisissäkymmenissä olevaksi vanhaksi mieheksi. Kaarnalla kerrotaan olevan vaimo, jota Lehto on ennen sotaa auttanut muutossa. Kaarnan esikuva oli Linnan oma komppanianpäällikkö Toivo Kärnä, joka niin ikään kaatui pian sodan alettua. Malmberg 2007, s. 16-20. ==Lähteet== * Linna, Väinö: Tuntematon sotilas. Porvoo, Helsinki, Juva: WSOY, 1954 * ===Viitteet=== Luokka:Tuntematon sotilas -romaanin henkilöhahmot Luokka:Kuvitteelliset upseerit
Hiedanranta

Hiedanranta on suunnitteilla oleva kaupunginosa Tampereella. Hiedanranta rajoittuu etelässä kantatiehen 65 ja Sellukadun varren tontteihin, lännessä Lielahdenkatuun, pohjoisessa Niemenrannan kaupunginosaan ja idässä Näsijärveen.Hiedanranta; Tampere.fi Se on ollut Lielahden teollisuusalue, jonka Tampereen kaupunki osti vuonna 2014. Hiedanranta-nimi on aiemmin ollut Näsijärven lahdenpoukaman vanha nimi, mutta unohtunut käytöstä. Teollisuusrakennusten, joille etsitään nyt uutta käyttöä, lisäksi alueella sijaitsee muun muassa Lielahden kartano. Tulevaisuuden Hiedanrannassa on koteja 25 000 asukkaalle ja työpaikkoja 10 000 tekijälle. Kehittämistyöstä vastaa Hiedanrannan kehitysohjelma ja toteutuksesta Hiedanrannan Kehitys Oy. == Väliaikainen Hiedanranta == thumb|upright|Taiteilija Wild Drawingin tekemä seinämaalaus, 2017. Tampereen kaupunki aloitti vuonna 2015 kokeilun, jossa kaupunki avasi entisen tehdasalueen ja sen tilat kaupunkilaisten käyttöön. Muutamassa vuodessa kaupunkilaiset ovat luoneet entiselle tehdasalueelle monipuolista toimintaa, tapahtumia ja taidetta. Alueella toimii muun muassa käsityöläisiä, taiteilijoita, muusikoita, yrittäjiä ja yhdistyksiä. Kaupunkikulttuuriin limittyvät myös kiertotalouden kokeilut ja energian tuotannon uudet ratkaisut. Hiedanrannasta on tullut tunnettu katutaiteen kohde näyttävien seinämaalausten ja graffitien takia. Töitä on ollut tekemässä ulkomaisiakin taiteilijoita. Suurimmat seinämaalaukset, kuten taiteilija Wild Drawingin vuonna 2017 tekemä, ovat jopa 15 metriä korkeita. == Hiedanrannan kaupunginosa == Hiedanrannan uuden kaupunginosan maankäytön yleissuunnitelma hyväksyttiin Tampereen kaupunginhallituksessa 8.6.2020. Hiedanranta tulee koostumaan kolmen asuinkeskuksen, Uusi Lielahti, Keskusta ja Järvikaupunki, ympärille. == Lähteet == == Aiheesta muualla == *Pekka Ruissalo: Hiedanranta saa ylleen spraymaalin – "Valtakunnallisesti merkittävä kohde"; Tamperelainen 15.8.2016 *Annastiina Airaksinen: Kymmenet graffitimaalarit urakoivat viikossa 360 neliön taideteoksen Hiedanrantaan; Aamulehti 16.8.2016 *Milja Keinänen: Katutaiteen kasvot – Kaksi taiteilijaa kertoo, miten katutaide muuttui töhryistä kaupungin tilaamiin muraaleihin; Aviisi 11.9.2017 *
Amateur World Series 1943

Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1943 kilpailu käytiin Kuubassa 25.syyskuuta - 13. lokakuuta. Joukkueita turnaukseen osallistui neljä. Turnauksessa kukin joukkue kohtasi toisensa neljä kertaa. joukkue Ot. V H AVG 1\. 12 9 3 .750 3-2 7-0 6-0 5-4 3-0 3-0 2-1 5-3 5-3 2\. 12 6 6 .500 2-1 - \- 5-4 13-2 7-2 7-3 3-1 \- 3\. 12 5 7 .417 1-0 - \- 8-0 - \- 2-1 4-3 6-0 4\. 12 4 8 .333 7-0 - \- 4-3 12-5 \- 10-0 - \- == Lähteet == * www.the-sports.org Luokka:Vuoden 1943 baseball Luokka:Kuuban baseball 1943
Lielahden kartano

Lielahden kartano sijaitsee Tampereella Hiedanrannan kaupunginosassa. Se ja alueen vesitorni ovat valtakunnallisesti merkittäviä rakennuksia, ja alue kuuluu Pirkanmaan maakunnallisesti arvokkaisiin rakennettuihin kulttuuriympäristöihin. Kartano on suojeltu. Puuteollisuusyhtiö Metsä Board edeltäjineen omisti Lielahden kartanon muiden maa-alueiden ohella, ja kartanon alueella toimi Lielahden kemihierretehdas vuoteen 2008 saakka. Vuonna 2014 yhtiö myi puuteollisuuskäytöstä poistuneen alueen rakennuksineen Tampereen kaupungille 26 miljoonalla eurolla. Kauppaan kuului 90 hehtaaria maa-aluetta ja noin tuhat hehtaaria vesialuetta.http://yle.fi/uutiset/tampere_osti_lielahden_tehdasalueen/7162315 Tampereen kaupunki kehittää entisille kartanon maille uutta Hiedanrannan kaupunginosaa. Kartano on aikoinaan ollut ratsutila. Kartanon ja läheiset talot omisti vuosina 1872–1904 von Nottbeck -suku, ja päärakennuksen suunnitteli Maria Lydia von Nottbeck.Maakuntakaava s. 192 Kartanon osti von Nottbeckeiltä tehtailija J. W. Enqvist, ja sen maille perustettiin Ab J. W. Enqvist Oy:n sellutehdas vuonna 1913. Tehdas osti viereisen Niemen kartanon, joka varsinaisesti oli tavallinen maalaiskartano. Tehtaan työntekijöiden asuinalue rakennettiin Niemen alueelle. Sinne rakennettiin myös mahtava navetta, sillä tila alkoi huolehtia yhtiön elintarvikeomavaraisuudesta. Kartanon nykyisen päärakennuksen rakennutti Finlaysonin tehtailijan poika.Maakuntakaava s. 18–19. Merkittäviä rakennuksia päärakennuksen lisäksi ovat esimerkiksi myös suojeltu vesitorni sekä Nottbeckien hautausmaa ja kappeli. == Lähteet == Luokka:Tampereen suojellut rakennukset Luokka:Tampereen kartanot Luokka:Tampereen nähtävyydet Luokka:Hiedanranta
Elävän musiikin yhdistykset

Elävän musiikin yhdistykset oli 1970-luvun lopulla alkanut ilmiö, jossa uuden aallon- ja punk-musiikin innoittamana monet nuoret musiikista ja nuorisokulttuurista kiinnostuneet perustivat yhdistyksiä, jotka järjestivät nuorisomusiikkikeikkoja, tukivat omaehtoista musiikkitoimintaa sekä muuta omaehtoista tai vaihtoehtoista nuorisokulttuuria. Tällaisen toiminnan paikkoja olivat esimerkiksi Helsingissä 'Lepakko' ja 'Kill City'. ==Katso myös== * Elmu * Haka-kerho Luokka:Elävän musiikin yhdistykset
Styrbjörn-luokka

Styrbjörn-luokka oli Ruotsin merivoimien kahden Norjasta vuonna 1935 ostetun valaanpyyntialuksen muodostama miinanraivaajaluokka. == Alukset == Styrbjörn- luokan miinanraivaajatHofsten, Gustaf von & Waernberg, Jan s. 262 Nimi Telakka Kölinlasku Vesille Valmis Kohtalo HMS Starkodder Akers Mekaniske Verksted, Oslo - 1925 1935 1. joulukuuta 1959 HMS Styrbjörn Framnaes Mekaniske Verksted, Sandefjord - 1923 1935 1. joulukuuta 1959 == Lähteet == * === Viitteet === *
Ranskan avoin tennisturnaus 2015 – sekanelinpeli

Anna-Lena Grönefeld ja Jean-Julien Rojer olivat puolustavat mestarit. Bethanie Mattek-Sands ja Mike Bryan voittivat mestaruuden päihittäen Lucie Hradeckán ja Marcin Matkowskin loppuottelussa luvuin 7–6(7–3), 6–1. == Sijoitetut pelaajat == # Sania Mirza / Bruno Soares # Bethanie Mattek-Sands / Mike Bryan # Jelena Vesnina / Nenad Zimonjić # Andrea Hlaváčková / Marc López # Caroline Garcia / Bob Bryan # Kristina Mladenovic / Daniel Nestor # Tímea Babos / Alexander Peya # Martina Hingis / Leander Paes ==Kaavio== ===Loppukierrokset=== ===Kaavion yläosa=== ===Kaavion alaosa=== == Lähteet == * Draw Luokka:Ranskan avoin tennisturnaus 2015
Rayman Rush

Rayman Rush on Ubisoft Shanghain kehittämä ja Ubisoftin julkaisema ajopeli, joka julkaistiin PlayStationille Pohjois-Amerikassa ja Euroopassa vuonna 2002. ==Lähteet== Luokka:Rayman Luokka:PlayStation-pelit Luokka:Vuoden 2002 videopelit Luokka:Ajopelit
Hugo (videopeli)

Hugo on ITE Median kehittämä ja julkaisema pelikokoelma, joka julkaistiin PlayStationille vuonna . Se on kokoelma uudelleentehtyjä Hugo-minipelejä paremmilla grafiikoilla ja äänillä. Peli käyttää samoja repliikkejä kuin Hugo Classic -tietokonepelit. Pelistä julkaistiin myös Microsoft Windows-versio nimeltä Hugo XL. == Pelaaminen == Pelissä on kaksi pelitilaa: TV-versio ja pelihalliversio. TV-versiossa voi pelata joko yhden tai kahden pelaajan pelinä jotakin seuraavista peleistä: Metsä, Tukkijoki, Sukellus, Juna, Rullalauta, Vuori ja Lentokone. Pelihalliversiossa on toteutettu vaikeammat versiot TV- version tasoista ja Hugon ohjaaminenkin on vähemmän rajoitettua. Pelaajan päätehtävä on kuljettava samoilla lisäelämillä ja pisteillä kartan läpi, niin että pääsee lopulta Skylla-noidan luolassa tapahtuvaan Köysi-loppukohtaukseen. Pelaaja voi aloittaa pelaamalla ensin joko Metsän tai Tukkijoen. Sitten aloitustasosta riippuen voi valita minkä tason pelaa seuraavaksi. Mentyään pelihalliversiossa läpi yhden tason pelaaja voi halutessaan tallentaa tilanteensa ja jatkaa myöhemmin. Jos pelaaja menee yhden läpipeluun pelihalliversiossa läpi niin, että suorittaa onnistuneesti vähintään kerran läpi jokaisen seitsemästä tasosta ja saa loppukohtauksessa vielä pistebonuksen, saa pelin päävalikkoon avattua minipelin nimeltä Taikakädet. == Aiheesta muualla == * Luokka:PlayStation-pelit Luokka:Windows-pelit Luokka:Hugo Luokka:Vuoden 2000 videopelit
Hugo 2

Hugo 2 on ITE Median kehittämä ja julkaisema videopeli joka julkaistiin PlayStationille vuonna . Se on kokoelma uudelleentehtyjä Hugo-minipelejä paremmilla grafiikoilla ja äänillä. Siinä ovat käytössä lähes samat repliikit kuin Hugo Classic -peleissä. == Pelaaminen == Pelissä on kaksi pelitilaa: TV- versio ja pelihalliversio. TV-versiossa pelaaja voi pelata joko yhden tai kahden pelaajan pelinä jotakin seuraavista peleistä: Lumilauta, Kelkka, Jääluola, Kaivos, Suo (Hugo Classicissa Nummi), Vuorenjyrkänne ja Salama (perustuu Hugo Classicin Noita-loppukohtaukseen). Pelihalliversiossa on toteutettu vaikeammat versiot TV-version tasoista ja siinä pelataan peräkkäin läpi kaikki pelin seitsemän tasoa samoilla lisäelämillä ja pisteillä. Mentyään pelihalliversiossa läpi yhden tason pelaaja voi halutessaan tallentaa tilanteensa ja jatkaa myöhemmin. == Lähteet == Luokka:PlayStation-pelit Luokka:Vuoden 1999 videopelit Luokka:Hugo
Sonic the Hedgehog (8-Bit)

Sonic The Hedgehog on Ancientin kehittämä ja Segan julkaisema tasohyppelypeli. Peli kuuluu Sonic the Hedgehog -pelisarjaan ja se on vuonna Sega Master Systemille ja Sega Game Gearille. Peli on 8-bittinen versio 16-bittisestä Sonic the Hedgehog pelistä. Vuonna 2008 peli uudelleenjulkaistiin Wii Virtual Console -pelinä. == Lähteet == == Aiheesta muualla == * Luokka:Sonic the Hedgehog Luokka:Sega Master System -pelit Luokka:Sega Game Gear -pelit Luokka:Nintendo GameCube -pelit Luokka:PlayStation 2 -pelit Luokka:Xbox-pelit Luokka:Vuoden 1991 videopelit
Fikret Orman

Fikret Orman (s. 1967 Istanbul, Turkki) on turkkilainen liikemies ja urheiluvaikuttaja. Hän toimii istanbulilaisen urheiluseuran Beşiktaş JK:n puheenjohtajana. Luokka:Turkkilaiset liikemiehet Luokka:Vuonna 1967 syntyneet Luokka:Elävät henkilöt